12 
senegambica regione conjungit secundum cl. Bollei opinionem 
paucas species illius regionis praebent; in regionibus enim humi¬ 
lioribus plantae crescunt, quae per multas terras tropicas divul¬ 
gatae sunt, in altioribus autem flora insulis canariensibus simillima 
invenitur. Quae res eo fit certior, quod ex tropicorum cormophy- 
torum numero, quae in Senegambia collecta sunt, ne una quidem 
species in insulis Caboverdicis adhuc, quoad cognovi, inventa est. 
Habemus in his insulis 32 species, ex quibus Aspidium Grunowii 
solum endemicum est. Vir 111. Schmidt (Flora der Capverdischen 
Inseln) 420 anthophytorum species harum insularum enumerat, 
sed ad veritatem propius accedere videtur numerus 600 specierum, 
quem cl. Bolle benigne mecum communicavit; hoc modo igitur 
5y 3 in centenis phanerogamis efficiuntur. Commemoratione ma¬ 
xime dignum est, quod in his insulis secundum virum ili. C. Bolle 
non numerus specierum, sed exemplorum praevaleat. Itaque vasti 
districtus solis cormophytis obtecti sunt, quam rem simili modo in 
Nova Seelandia reperimus, quae filicibus suis maxime abundan¬ 
tibus exstinctum cormophytorum in formatione lithanthracum 
principatum in animum nobis revocat. 
Jam si ad insulas oceanicas hemisphaerii australis nos conver¬ 
timus, multo aliter numerorum ratio ibi se habet. 
Ac primum quidem insula Ascensionis inter 12 cormophyta 
5 endemicas species habet atque secundum Lesson et Bichard 
(Voyage de 1’Astrolabe) in tota insula 39 anthophyta tantum inve¬ 
niuntur, unde 30% in centenis phanerogamis efficiuntur. Ex in¬ 
sula St. Helenae deinde 30 species cormophytorum innotuerunt, 
inter quas 10 nullis aliis locis adhuc inventae sunt. Cl. Boxburgh 
(in BeatsonTracts. of St. Helena p. 295 sqq.) enumerat 25 tantum 
species, sed Antomarchi (Derniers moments de Napoleon vol. II) 
43, qui numerus mihi maxime dubius esse videtur. Enumeratio 
quodammodo accurata anthophytorum in insula crescentium non 
exstat, quum et magna pars plantarum indigenarum introductis 
capris silvisque caesis extincta sit et catalogi virorum illustrissi- 
